**Ministru kabineta noteikumu „Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”” projekta** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu „**Grozījumi Ministru kabineta 2009.gada 28.jūlija noteikumos Nr.836 „**Pedagogu darba samaksas noteikumi””projekts (turpmāk - noteikumu projekts) izstrādāts, lai nodrošinātu Sadarbības memorandā, ko Izglītības un zinātnes ministrija (turpmāk – ministrija) ir parakstījusi ar Latvijas izglītības un zinātnes darbinieku arodbiedrību (turpmāk – LIZDA) un arodbiedrību „Latvijas izglītības vadītāju asociācija” (turpmāk – LIVA) par pedagogu darba algas paaugstināšanu, kas jau no 2012.gada 1.septembra paredz paaugstināt pedagogu zemākās mēneša darba algu likmes par 10 procentiem. Sadarbības memorandā parakstītāji atzīst, ka ir nepieciešama ilgtermiņa pedagogu motivācijas, atalgojuma un profesionālās kvalitātes sasaistes sistēma. Papildus ir nepieciešams veikt Ministru kabineta 2009.gada 28.jūlija noteikumu Nr.836 „Pedagogu darba samaksas noteikumi”” (turpmāk — spēkā esošie noteikumi) punktu precizēšanu.  Noteikumu projekts paredz Sadarbības memorandā iekļautā punkta izpildi:  „ sākot ar 2012.gada 1.septembri:  • paaugstināt vispārējas un profesionālas izglītības iestāžu vadītāju, vietnieku un pedagogu zemākās mēneša darba algas likmes par 10%;  • uzsākt diferencētu pedagogu atalgojuma ieviešanu, sasaistot to ar pedagogu profesionālās darbības kvalitāti, nodrošinot piemaksu vidēji 10% apmērā no mēneša darba algas pedagogiem, kuri ieguvuši 4. un 5.kvalitātes pakāpi.”  Lai īstenotu pārējos Sadarbības memorandā iekļautos punktus:   * sākot ar 2013.gada 1.janvāri un ne vēlāk par 2013.gada 1.septembri budžeta iespēju robežās nodrošināt piemaksu tiem pedagogiem, kuri ir saņēmuši 3.kvalitātes pakāpi; * sākot ar 2013.gada 1.septembri izlīdzināt samaksu par likmi vispārējās un profesionālās izglītības iestāžu pedagogiem, gada darba slodzi no 840 h samazinot uz 756 h,   saskaņā ar Sadarbības memorandā teikto: „sākot ar 2013.gada 1.janvāri spēkā stājas Ministru kabinetā apstiprināta pedagogu motivācijas programma”, pēc motivācijas programmas izstrādes un apstiprināšanas tiks veikti grozījumi spēkā esošajos noteikumos. |
| 2. | Pašreizējā situācija un problēmas | 1. Spēkā esošo noteikumu 4.punkts ietver normu, kas nosaka zemāko mēneša darba algas likmi koledžu direktoriem, viņu vietniekiem, struktūrvienību vadītājiem un pedagogiem, kas īsteno pirmā līmeņa profesionālās augstākās izglītības programmas. Savukārt spēkā esošo noteikumu 5.punkts nosaka zemākās mēneša darba algas likmes vispārējās izglītības iestāžu, profesionālās izglītības iestāžu un interešu izglītības iestāžu vadītājiem, viņu vietniekiem un struktūrvienību vadītājiem. Ministrijas padotībā esošajās koledžās ir izveidotas struktūrvienības, kas, pamatojoties uz Profesionālās izglītības likuma 16.panta 4.daļu un koledžu nolikumiem, īsteno profesionālās vidējās izglītības programmas. Šo struktūrvienību vada koledžas direktora vietnieks profesionālās vidējās izglītības jomā, un tai ir savs pedagogu štatu saraksts. Noteikumi skaidri nenosaka, kāda darba algas likmes un mēneša darba algas noteikšanas kārtība būtu piemērojama šādā struktūrvienībā nodarbinātiem pedagogiem, kas nav koledžas akadēmiskais vai administratīvais personāls, kas iesaistīts pirmā līmeņa profesionālās augstākās izglītības programmu īstenošanā. 2. Spēkā esošo noteikumu 7.punkts noteic, ka izglītības iestādes vadītāja mēneša darba alga tiek noteikta atbilstoši faktiskajam izglītojamo skaitam katru gadu pēc stāvokļa uz 1.septembri. Ievērojot šo termiņu, koledžām un interešu izglītības iestādēm dati par faktisko izglītojamo skaitu iesniegšanai ministrijā ir jāsagatavo jau augusta pēdējā dekādē, tie var neatspoguļot reālo situāciju, jo šajā periodā izglītojamo uzņemšanas process vēl turpinās. Savukārt, saskaņā ar Ministru kabineta 2006.gada 2.maija noteikumu Nr.348 „Kārtība, kādā augstskola un koledža iesniedz Izglītības un zinātnes ministrijā informāciju par savu darbību” 2.2.apakšpunktu koledža informāciju par studējošo skaitu atbilstoši Centrālās statistikas pārvaldes veidlapai ”1 – augstskola, koledža” iesniedz līdz kārtējā gada 15.oktobrim pēc stāvokļa uz 1.oktobri. 3. Ņemot vērā, ka 7.punkts tiek papildināts ar teikumu iekavās attiecībā uz koledžu vadītājiem un, ka koledža var būt ne tikai ministrijas padotībā, bet arī kā augstskolas dibināta izglītības iestāde (aģentūra), ir nepieciešams papildināt spēkā esošos noteikumus ar normu, kā tiek aprēķināta augstskolas dibināto izglītības iestāžu (aģentūru) vadītāju mēneša darba alga. 4. Spēkā esošo noteikumu 8.punktā minēts, ka pedagogu darba algu (darba samaksas daļu, kas noteikta, ņemot vērā pedagoga mēneša darba algas likmi un slodzi) katru gadu nosaka izglītības iestādes vadītājs, veicot tarifikāciju. Šī kārtība netiek attiecināta uz izglītības iestāžu vadītājiem un noteikumu 1.pielikuma 1.tabulā „Pedagogu zemākās mēneša darba algas likmes augstskolās” minētajos amatos strādājošo darba algu, jo saskaņā ar Augstskolu likuma 4.panta pirmo daļu augstskolas ir autonomas varas un atbildības sadalē starp valsts institūcijām un augstskolu vadību, kā arī starp vadību un akadēmisko personālu, savukārt, Augstskolu likuma 4.panta trešās daļas 3.punkta e) apakšpunkts dod tiesības augstskolai patstāvīgi noteikt mēnešalgas likmes, kas nav zemākas par Ministru kabineta noteiktajām mēneša darba algas likmēm, līdz ar to nepieciešama atsauce par to, ka 8.punktā noteiktais izņēmums attiecas arī uz koledžām. 5. Atbilstoši Ministru kabineta 2011.gada 10.maija noteikumiem Nr.354 „Noteikumi par pedagogu profesiju un amatu sarakstu” (turpmāk – noteikumi Nr.354) nepieciešams precizēt pedagogu amatu nosaukumus. 6. Spēkā esošo noteikumu 13.punkta redakcija neparedz šajā punktā ietvertās tiesības normas piemērošanu attiecībā arī uz koledžu direktoriem. Taču savulaik spēku zaudējušo Ministru kabineta 2004.gada 24.augusta noteikumu Nr.746 „Pedagogu darba samaksas noteikumi” 12.punkts noteica, ka izglītības iestāžu direktoriem un viņu vietniekiem, sporta organizatoriem, struktūrvienību vadītājiem izglītības jomā, pirmsskolas iestāžu vadītājiem, kā arī metodiķiem un izglītības iestāžu bibliotekāriem papildu pedagoģiskā darba apjoms kopā ar tarificēto direktora, direktora vietnieka, sporta organizatora, struktūrvienības vadītāja izglītības jomā, pirmsskolas izglītības iestādes vadītāja, kā arī metodiķa un izglītības iestādes bibliotekāra darba likmi nedrīkst pārsniegt 1,3 darba likmes, un ļāva piemērot šo tiesību normu arī attiecībā uz koledžu direktoriem.   Spēkā esošo noteikumu 13.punktā noteikts, ka pedagogiem, kuri nav mācību priekšmetu skolotāji, papildu pedagoģiskā darba apjoms kopā ar tarificēto to darba slodzi nedrīkst pārsniegt 1,3 darba likmes. Minētā norma tiek kļūdaini traktēta un pielietota praksē, līdz ar to pastāv risks, ka padarītais darbs var tikt nepareizi apmaksāts. Praksē vairākkārtīgi ir radies jautājums, pēc kuras likmes (izglītības iestādes vadītāja vai mācību priekšmeta skolotāja) ir apmaksājams iestādes vadītāja vai viņa vietnieka papildu pedagoģiskais darbs kā mācību priekšmeta skolotājam.   1. Spēkā esošo noteikumu 23.1. apakšpunktā ir noteikts, ka pedagoga darba stāžā ieskaita laiku, kas nostrādāts Ministru kabineta 1999.gada 26.oktobra noteikumos Nr.367 „Noteikumi par pedagogu profesiju un amatu sarakstu” norādītajos pedagogu amatos (ne mazāk kā 240 pedagoga darba stundu kalendāra gadā). Taču 2011.gada 10.maijā tika izdoti jauni Ministru kabineta noteikumi Nr.354 „Noteikumi par pedagogu profesiju un amatu sarakstu”, kā rezultātā iepriekš minētie noteikumi zaudēja spēku. Sakarā ar to nepieciešams veikt precizējums šajā punktā. 2. Projekta „Pedagogu konkurētspējas veicināšana izglītības sistēmas optimizācijas apstākļos” ietvaros pedagogiem tika dota iespēja paaugstināt savu kvalifikāciju, saņemot arī 3., 4. un 5.kvalitātes pakāpi, taču pašlaik normatīvajos aktos nav noteikts diferencēts skolotāju atalgojums, saskaņā ar profesionālo kvalifikāciju, un spēkā esošajos noteikumos nav paredzēta piemaksa pedagogiem par iegūtajām kvalitātes pakāpēm. Tā kā ministrija piedāvāja sasaistīt pedagogu darba kvalitāti ar darba samaksu, starpinstitūciju darba grupa „Pedagogu motivācijas sistēmas projekta izstrāde”, kuras sastāvā ir arī LIZDA un LIVA pārstāvji, no 2012.gada 1.septembra iesaka nodrošināt piemaksu pedagogiem, kas ieguvuši 4. un 5. kvalitātes pakāpi, tādējādi motivējot tos pedagogus, kuriem ir augstāka profesionālā kvalifikācija, vienlaikus sākot diferencēta pedagogu atalgojuma ieviešanu. 3. Lai gan spēkā esošo noteikumu 34.punktā noteikts, ka pedagogu darba slodzē ieskaitāmas arī individuālais darbs ar izglītojamiem, rakstu darbu labošana, kā arī klases (grupas) audzinātāja pienākumu veikšana, tomēr šajā punktā nav atsauces uz 37.punktu, kas reglamentē maksimāli pieļaujamo tarificējamo stundu skaitu klases audzināšanai vispārējās izglītības iestādēs (izņemot pirmsskolas izglītības iestādes) un grupas audzināšanai profesionālās izglītības iestādēs. 4. Saskaņā ar spēkā esošajiem noteikumiem koledžu direktoriem, viņu vietniekiem, izglītības iestāžu vadītājiem un viņu vietniekiem zemākā mēneša darba algas likme tiek noteikta diferencēti atbilstoši valsts finansēto izglītojamo skaitam. Šāda pieeja mēneša darba algas likmes noteikšanā pieņemama izglītības iestādēs ar valsts garantētu simtprocentīgu finansējumu vispārējās un profesionālajās izglītības iestādēs. Koledžās valsts budžeta dotācija (Vispārējā kārtībā sadalāmā dotācija no vispārējiem ieņēmumiem) veido tikai daļu no finansējuma izglītībai. Otru ievērojamu daļu veido ieņēmumi no studiju maksas. Saskaņā ar statistikas datiem par 2011.gadu, ministrijas padotības koledžās par valsts budžeta līdzekļiem studēja vidēji 55 % studējošo, bet koledžās par valsts budžeta līdzekļiem studējošo īpatsvars bija no 9 % Liepājas Jūrniecības koledžā, 64-66 % Rīgas Uzņēmējdarbības koledžā, Rīgas Tehniskajā koledžā, Rīgas Celtniecības koledžā līdz 100 % Daugavpils medicīnas koledžā un Rīgas 1.medicīnas koledžā. Līdzšinējā prakse direktoru, direktora vietnieku, studiju daļas vadītāju zemākās mēneša darba algas likmes noteikšanai koledžās neatspoguļo šīs kategorijas darbinieku faktisko ieguldījumu un ir diskriminējoša attiecībā pret šīs kategorijas darbiniekiem izglītības iestādēs ar garantētu simtprocentīgu valsts budžeta finansējumu. 5. Ministrija ir nākusi ar iniciatīvu pilnveidot pedagogu darba samaksas sistēmu, uz ko LIZDA izvirzīja prasību paaugstināt vispārējās un profesionālās izglītības iestāžu vadītāju, viņu vietnieku un pedagogu zemākās mēneša algas likmes par 10 procentiem. Tika panākta vienošanās, parakstot sadarbības memorandu ar LIZDA, LIVA un Latvijas Pedagogu domi, no 2012.gada 1.septembra paredzēt vispārējās un profesionālās izglītības iestāžu vadītāju, viņu vietnieku un pedagogu zemākās mēneša algas likmes paaugstināšanu par 10 procentiem, veicot grozījumu spēkā esošajos noteikumos. Šobrīd spēkā esošo noteikumu 1.pielikuma 3.tabulā ir noteikta iestādes vadītāju un viņu vietnieku zemākā mēneša alga, savukārt 4.tabulā ir noteikta zemākā izglītības metodiķa valsts dibinātāja izglītības atbalsta iestādē, izglītības metodiķa un pedagoga mēneša alga. Ņemot vērā, ka ir izveidoti profesionālās izglītības kompetenču centri, kuros izglītojamo skaits ir lielāks nekā pašlaik esošo noteikumu 1.pielikuma 3.tabulā, saskaņā ar kuru tiek noteiktas zemākās mēneša algas likmes vadītājiem un viņu vietniekiem, minēts, ir nepieciešams kāpināt atalgojuma gradāciju atbilstoši izglītojamo skaitam. 6. Noteikumi Nr.354 ir papildināti ar sekojošiem pedagogu amatiem - pirmsskolas izglītības metodiķis, skolotājs mentors, pedagogs karjeras konsultants. Atbilstoši šiem papildinājumiem, nepieciešams aktualizēt arī spēkā esošos noteikumus, jo šie pedagogi ir uzsākuši darbu izglītības iestādēs un uz tiem ir jāattiecina pedagogu darba samaksas tiesiskais regulējums: jānosaka darba slodze un likme. 7. Spēkā esošo noteikumu 4.pielikuma 2.punkts redakcijā, kas bija spēkā līdz 2010.gada 31.augustam, noteica, ka piemaksu par darbu īpašos apstākļos 10 procentu apmērā no mēneša darba algas likmes ir tiesīgi saņemt pedagogi speciālās izglītības iestādēs, sanatorija tipa iestādēs, speciālās klasēs un grupās. Šāds regulējums tika grozīts ar Ministru kabineta 2010.gada 24.augusta noteikumiem Nr.805 „Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi””, jo bija nepieciešams precizēt tobrīd esošo sanatorijas tipa internātskolu nosaukumus atbilstoši Vispārējās izglītības likumam un izglītojamo saslimšanu nosaukumus atbilstoši noteikumiem par Latvijas izglītības klasifikāciju. Minēto noteikumu izdošanas mērķis nebija mainīt tiesisko regulējumu attiecībā uz personu loku, kas ir tiesīgas saņemt piemaksu par darbu īpašos apstākļos. Tādējādi secināms, ka normatīvā akta sagatavošanas procesā ir pieļauta kļūda pieturzīmju lietojumā. 8. Spēkā esošo noteikumu 4.pielikumā „Piemaksa par darbu īpašos apstākļos no budžeta finansējamo iestāžu pedagogiem” noteikts, ka ieslodzījuma vietās izveidotās izglītības iestādēs pedagogiem nosaka piemaksu 30 procentu apmērā no mēneša darba algas likmes. Vārdi „ieslodzījuma vietās izveidotās izglītības iestādēs” neatbilst faktiskajai situācijai, jo ieslodzījuma vietās netiek izveidotas izglītības iestādes, bet gan tiek īstenotas citās izglītības iestādēs licencētās izglītības programmas. |
| 3. | Saistītie politikas ietekmes novērtējumi un pētījumi | Par 10% tiks palielināta to vispārējo un profesionālo izglītības iestāžu pedagogu darba samaksa, kas saņem zemāko mēneša darba algas likmi. Vienlaikus pedagogi, kas ir saņēmuši 4. vai 5.kvalitātes pakāpi saņems piemaksu 8% vai 12% apmērā attiecīgi. |
| 4. | Tiesiskā regulējuma mērķis un būtība | 1. Lai spēkā esošo noteikumu tekstu nepadarītu grūti uztveramu, spēkā esošie noteikumi tiek papildināti ar punktu, kas nosaka, ka uz koledžu struktūrvienību vadītājiem, viņu vietniekiem, pedagogiem, sporta organizatoriem, metodiķiem, bibliotekāriem, kuri īsteno arodizglītības vai profesionālās vidējās izglītības programmas, ir attiecināmas tās pašas šo noteikumu normas, kas attiecas uz profesionālās izglītības iestāžu direktoriem, viņu vietniekiem, struktūrvienību vadītājiem, pedagogiem, sporta organizatoriem, metodiķiem un bibliotekāriem. Papildus šim pamatojumam tiek precizēts arī spēkā esošo noteikumu 1.pielikuma 3.tabulas nosaukums un punkti. 2. Grozījums 7.punktā paredz koledžu direktoru mēneša darba algu noteikt atbilstoši faktiskajam izglītojamo skaitam katru gadu pēc stāvokļa uz 1.oktobri, kas precīzi raksturo faktisko izglītojamo skaitu koledžā. 3. Papildinājums 7.punktā paredz, ka augstskolas dibināto izglītības iestāžu (aģentūru) vadītājiem mēneša darba algu atbilstoši faktiskajam izglītojamo skaitam nosaka attiecīgā augstskola katru gadu pēc stāvokļa uz 1.oktobri. 4. Grozījums 8.punktā paredz, ka noteiktais izņēmums jāattiecina arī uz noteikumu 1.pielikuma 2.tabulā „Pedagogu zemākās mēneša darba algas likmes koledžās” minētajos amatos strādājošo darba algu. Kā arī 8.punkts tiek papildināts ar skaidrojošo daļu, kas norādāms tarifikācijā. 5. Grozījums 13.punktā paredz precizēt pedagogu amatu nosaukumus atbilstoši noteikumiem Nr.354. 6. Noteikumu papildināšana ar jaunu 13.¹ punktu ļaus noteikt darba slodzes maksimālo likmi attiecībā uz koledžu direktoriem, viņu vietniekiem, struktūrvienību vadītājiem izglītības jomā, metodiķiem, bibliotekāriem, kas īsteno pirmā līmeņa profesionālās augstākās izglītības programmas. Noteikumu papildināšana ar 13.2 punktu skaidri definēs, ka samaksu par papildu pedagoģisko darbu nosaka ievērojot noteikto pedagoga mēneša darba algas likmi un slodzi attiecīgajā izglītības iestādē. 7. Grozījums 23.1. apakšpunktā paredz atsauci uz spēkā esošiem noteikumiem. 8. Noteikumu projekts paredz, ka pedagogiem, kas projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši profesionālās darbības kvalitātes 4. pakāpi, par viņu veikto pedagoģisko darbu nosaka piemaksu 8 procentu apmērā, savukārt pedagogiem, kas ieguvuši profesionālās darbības kvalitātes 5. pakāpi, par viņu veikto pedagoģisko darbu nosaka piemaksu 12 procentu apmērā. 9. Grozījums 34.punktā paredz atsauci uz 37.punktu, kas reglamentē maksimāli pieļaujamo tarificējamo stundu skaitu klases audzināšanai vispārējās izglītības iestādēs (izņemot pirmsskolas izglītības iestādes) un grupas audzināšanai profesionālās izglītības iestādēs. 10. Grozījuma 1.pielikuma 2.tabulā būtība –1., 2. un 3.punkta ievaddaļā svītrot vārdus „valsts finansēto” un pedagogu zemākās mēneša darba algas likmes koledžas rēķināt, ņemot vērā kopējo izglītojamo skaitu. 11. Grozījums 1.pielikuma 3. un 4. tabulā paredz palielināt iestāžu vadītāju, viņu vietnieku un pedagogu mēneša darba algas likmes par 10 procentiem, kā arī ir palielināta atalgojumu gradācija atbilstoši izglītojamo skaitam. 12. Spēkā esošajos noteikumos 3.pielikuma tabula ir papildināti ar pedagogu amatiem atbilstoši noteikumiem Nr.354. 13. Grozījums 4.pielikuma tabulas 2.punktā paredz novērst gramatiski pieļauto kļūdu, skaidri norādot, ka 10 procentu piemaksu ir tiesīgi saņemt pedagogi speciālās izglītības iestādēs, speciālās klasēs un grupās. 14. Grozījums 4.pielikuma tabulas 2.punktā paredz, ka piemaksu 30 procentu apmērā piemēro pedagogiem, kuri izglītības programmas īsteno ieslodzījuma vietās. |
| 5. | Projekta izstrādē iesaistītās institūcijas | Projekts apspriests starpinstitūciju darba grupā, kas izveidota, lai izstrādātu pedagogu motivācijas sistēmas projektu, kas iekļautu darba samaksas paaugstināšanas plānu, sākot no 2012.gada 1.septembra. Ministrijas 2012.gada 23.maija rīkojums Nr.162 „Par darba grupas izveidi”. Darba grupas sastāvā ir pārstāvji no ministrijas, LIZDA, Kultūras ministrijas, LIVA. Latvijas Pašvaldību savienība atbalsta noteikumu projektu. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts neierobežo un nesašaurina nevienas personu grupas vai indivīda tiesības, kā arī nenosaka pienākumus sabiedrībai. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Noteikumu projekta tiesiskais regulējums attiecas uz izglītības iestāžu pedagogiem neatkarīgi no to statusa. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | No 2012.gada 1.septembra zemākās pedagoga mēneša darba algas likmes tiks paaugstinātas par 10%, savukārt pedagogiem, kas projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši profesionālās darbības kvalitātes 4.pakāpi, par viņu veikto pedagoģisko darbu tiks noteikta piemaksa 8% apmērā, savukārt pedagogiem, kas ieguvuši profesionālās darbības kvalitātes 5.pakāpi – tiks noteikta piemaksa 12% apmērā. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija. | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012.gads** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 221 352,2 | 0 | *0* | *0* | *0* |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 221 352,2 | 0 | *0* | *0* | *0* |
| 1.2. valsts speciālais budžets | 0 | 0 | *0* | *0* | *0* |
| 1.3. pašvaldību budžets | 0 | 0 | *0* | *0* | *0* |
| 2. Budžeta izdevumi: | 221 352,2 | 445,5 | 3 895,8 | 3 895,8 | 3 895,8 |
| 2.1. valsts pamatbudžets | 221 352,2 | 445,5 | 3 895,8 | 3 895,8 | 3 895,8 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -445,5 | -3 895,8 | -3 895,8 | -3 895,8 |
| 3.1. valsts pamatbudžets | 0 | -445,5 | -3 895,8 | -3 895,8 | -3 895,8 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi)\* | 0 |  |  |  |  |
|  |  |  |  |
| 445,5 | 1 340,0 | 1 340,0 | 1 340,0 |
| 5. Precizēta finansiālā ietekme: | 0 | 0 | -2 555,8 | -2 555,8 | -2 555,8 |
| 5.1. valsts pamatbudžets | 0 | -2 555,8 | -2 555,8 | -2 555,8 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \* Šīs summas ir atrunātas Ministru kabineta 2012.gada 10.jūlija sēdes protokola Nr.39 51.paragrafā un ir iestrādātas attiecīgo ministriju pamatbudžetu bāzes izdevumos 2013.-2015.gadam.  Detalizēts izdevumu aprēķins ir atspoguļots pielikumos:   * 1.pielikums „Nepieciešamais finansējums pedagogu darba samaksas nodrošināšanai 2013.-2015.gadam” — 62. resoram „Mērķdotācijas pašvaldībām” un 15. resoram „Izglītības un zinātnes ministrija”; * 2.pielikums „Detalizēts aprēķins par nepieciešamo finansējumu Kultūras ministrijas padotībā un pārraudzībā esošo izglītības iestāžu pedagogu darba samaksas nodrošināšanai”; * 3.pielikums „Pedagogu zemākās mēnešalgas likmes paaugstināšana no 01.09.2012. un tā ietekme uz 2013.gadu un turpmākajiem gadiem — 62.resors „Mērķdotācijas pašvaldībām”; * 4.pielikums „Apstiprinātais finansējums 2012.gadam un papildu nepieciešamais finansējums2013.-2015.gadiem visām ministrijām”; * 5.pielikums „Tieslietu ministrijas Ieslodzījuma vietu pārvaldes (Cēsu 2. vakara maiņu vidusskolas) pedagogu algas palielināšana ar 2012.gada 01.septembri”; * 6.pielikums „Detalizēts aprēķins par Labklājības ministrijas plānoto finansējumu Sociālās integrācijas valsts aģentūras padotībā esošās Jūrmalas profesionālās vidusskolas pedagogu darba atlīdzībai”; * 7.pielikums „Pedagogu zemākās mēnešalgas likmes paaugstināšana no 01.09.2012. un tā ietekme uz 2013.gadu un turpmākajiem gadiem 01.05.00., 09.10.00. un 09.19.00. 15.resora „Izglītības un zinātnes ministrija” apakšprogrammām”; * 8.pielikums „Pedagogu zemākās mēnešalgas likmes paaugstināšana no 01.09.2012. un tā ietekme uz 2013.gadu un turpmākajiem gadiem 15.resora „Izglītības un zinātnes ministrija” 02.01.00.apakšprogrammai „Profesionālās izglītības programmu īstenošana”.   Ministru kabineta noteikumu projekta „Grozījumi Ministru kabineta 2007.gada 2.oktobra noteikumos Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”” finanšu ietekmes detalizēts aprēķins ir atspoguļots 8.pielikumā.  Ministru kabineta noteikumu projekta „„**Grozījumi Ministru kabineta 2009.gada 22.decembra noteikumos Nr.1616 „**Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” finanšu ietekmes detalizēts aprēķins ir atspoguļots 3. un 7.pielikumā, kuru kopsumma veido kopējo finanšu ietekmi. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Informāciju, kas attiecas uz KM padotībā esošajām izglītības iestādēm, iesniegusi KM, attiecībā uz LM padotībā esošajām izglītības iestādēm – LM, savukārt attiecībā uz TM padotībā esošajām izglītības iestādēm — TM.  Ievērojot to, ka profesionālās ievirzes izglītības iestādes ir pašvaldību dibinātas izglītības iestādes, noteikumu projekts ietekmē pašvaldības pamatbudžetu, palielinot pašvaldības budžeta izdevumus par izglītības iestādes administrācijai izmaksājamo atlīdzību, jo saskaņā ar MK noteikumu Nr.1036 2.punktu no valsts budžeta piešķir līdzekļus tikai akreditētās profesionālās ievirzes sporta izglītības iestādēs īstenotajās programmās paredzētajās stundās (sporta treniņos un sporta sacensībās) nodarbināto pedagogu darba samaksai un valsts sociālās apdrošināšanas obligātajām iemaksām. Analoģiska norma ir ietverta arī MK noteikumu Nr.1035 4.punktā, kas paredz, ka no valsts budžeta tiek piešķirts finansējums profesionālās ievirzes mākslas, mūzikas un dejas izglītības programmās nodarbināto pedagogu atlīdzībai, neietverot izglītības iestādes administrācijai izmaksājamo atlīdzību.  Atbilstoši Ministru kabineta 2012.gada 10.jūlija sēdes protokola Nr.39 51.§ „Informatīvais ziņojums „Par ministriju un citu centrālo valsts iestāžu iesniegtajiem priekšlikumiem likumprojektam „Grozījumi likumā „Par valsts budžetu 2012.gadam”” tika nolemts, ka:   * izdevumi Labklājības ministrijai (prot. Nr.39 51.§ 21.5.apakšpunkts) pedagogu darba samaksas minimālās likmes paaugstināšanai 2012.gadā 3 599 latu apmērā ir iekļauti likumprojektā „Grozījumi likumā „Par valsts budžetu 2012.gadam” un izdevumi 2013.-2015.gadam ik gadu 10 796 latu apmērā ir iekļauti Labklājības ministrijai pamatbudžeta bāzes izdevumos 2013.-2015.gadam. * izdevumi Kultūras ministrijai (prot. Nr.39 51.§ 29.1.apakšpunkts) kultūrizglītības iestāžu pedagogu atalgojumam 2012.gadā 439 621 latu apmērā ir iekļauti likumprojektā „Grozījumi likumā „Par valsts budžetu 2012.gadam”, tai skaitā atalgojuma izlīdzināšanai Kultūras ministrijas padotības iestādēs, minimālās pedagoģiskās likmes paaugstināšanai un pašvaldību un privāto profesionālo ieviržu mūzikas un mākslas skolu pedagogu darba samaksai un valsts sociālās apdrošināšanas obligātajām iemaksām un izdevumi 2013.-2015.gadam ik gadu 1 322 265 latu apmērā ir iekļauti Kultūras ministrijai pamatbudžeta bāzes izdevumos 2013.-2015.gadam. * izdevumi Tieslietu ministrijai (protokols Nr. 39, 51.§ 25.punkts) 2012.gadā Ieslodzījuma vietu pārvaldes pedagogu darba samaksas minimālās likmes paaugstināšanai no 2012.gada 1.septembra 2 304 latu apmērā ir iekļauti likumprojektā „Grozījumi likumā „Par valsts budžetu 2012.gadam” un izdevumi 2013.-2015.gadam ik gadu 6 912 latu apmērā pedagogu darba samaksas minimālās likmes paaugstināšanai ir iekļauti Tieslietu ministrijas pamatbudžeta bāzes izdevumos 2013.-2015.gadam. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Vienlaikus ar noteikumu projektu ir izstrādāti un tiks virzīti izskatīšanai Ministru kabinetā grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” un **2007.gada 2.oktobra noteikumos Nr.655 „**Noteikumi par profesionālās izglītības programmu īstenošanas izmaksu minimumu uz vienu izglītojamo”. |
| 2. | Cita informācija | Noteikumu projekts un šīs anotācijas sadaļas 1.punktā minētie noteikumu projekti paredz, ka tie stāsies spēkā 2012.gada 1.septembrī |

Anotācijas V un VI sadaļa – projekts šīs jomas neskar.

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Projekta izpildi nodrošinās ministrija, KM, LM, pašvaldības un izglītības iestādes. |
| 2. | Projekta izpildes ietekme uz pārvaldes funkcijām | Projekta izpilde neatstās būtisku ietekmi uz to institūciju, kuras piedalīsies projekta izpildē, funkcijām un uzdevumiem. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 6. | Cita informācija. | Nav. |

Iesniedzējs:

Izglītības un zinātnes ministrs R.Ķīlis

Vizē:

Valsts sekretāra vietniece - Struktūrfondu un

starptautisko finanšu instrumentu departamenta direktore,

valsts sekretāra pienākumu izpildītāja L.Sīka

10.08.2012.

3 527

S.Batare, 67047909

[alise.koleda@izm.gov.lv](mailto:alise.koleda@izm.gov.lv)

I.Rotberga, 67047824

[izolde.rotberga@izm.gov.lv](mailto:izolde.rotberga@izm.gov.lv)

A.Mičule, 67047928

anda.micule@izm.gov.lv